stanford-oval/wikipedia huggingface dataset:
แขวงวัดพระยาไกร
สถานที่สำคัญ

สถานที่สำคัญของแขวงวัดพระยาไกรได้แก่
วัดราชสิงขร
วัดวรจรรยาวาส
วัดลุ่มเจริญศรัทธา
ศาลแขวงพระนครใต้
ทอม ดันดี

| ทอม ดันดี |
| --- | --- |
เกิด: 20 พฤษภาคม พ.ศ. 2501 (66 ปี) พันทิวา ภูมิประเทศ อำเภอท่ายาง จังหวัดเพชรบุรี
อาชีพ: นักร้อง นักแสดง นักการเมือง
ปีที่แสดง: พ.ศ. 2536 - พ.ศ. 2555
สังกัด: ดี-เดย์ เอ็นเทอร์เทนเมนท์ วอร์นเนอร์ มิวสิก ไทยแลนด์ MOM เอเคมิวสิค สมาร์ทบอมบ์ กระบือแอนด์โค เจเคมิวสิค
ทอม ดันดี เดิมมีชื่อจริงว่า พันทิวา ภูมิประเทศ ปัจจุบันใช้ชื่อว่า ธานัท ธนวัชรนนท์ เกิดเมื่อวันที่ 20 พฤษภาคม พ.ศ. 2501 เป็นชาวอำเภอท่ายาง จังหวัดเพชรบุรี มีชื่อเสียงขึ้นมาจากการเป็นนักร้องวงซูซู ที่มีผลงานเพลงที่รู้จักอยู่หลายเพลง เช่น บ่อสร้างกางจ้อง, มยุรา, สาวมอญแม่เหมย โดยชื่อทอม ดันดี นั้นตั้งมาจาก ทอม โจนส์ ในภาพยนตร์เรื่อง อินเดียน่าโจนส์ และ เมืองดันดีเมืองหนึ่งในแคว้นสกอตแลนด์ของสหราชอาณาจักร
ทอม ดันดี จบการศึกษาจากประเทศฝรั่งเศส มีผลงานอัลบั้มเดี่ยวครั้งแรกในปี พ.ศ. 2536 ชื่อ อย่างนี้ต้องตีเข่า มีเพลงที่ได้รับความนิยมคือเพลงชื่อเดียวกับอัลบั้ม ในสังกัดดี-เดย์ เอ็นเทอร์เทนเมนท์
ทอม ดันดียังมีธุรกิจของตนเองมากมาย เช่น เสื้อยืด ร้านขายต้นไม้ รวมถึงเคยเปิดร้านเนื้อย่างเกาหลีในชื่อ "ทอม ดันดี หมูย่างเกาหลี" และทอม ดันดี ยังได้พยามยามผลิตถุงยางอนามัยของตนเองออกจำหน่าย โดยใช้ชื่อ ถุงยางอนามัยทอม ดันดี รุ่น ลีลาวดี โดยนำรายได้จากการจำหน่ายมอบให้กับวัดพระบาทน้ำพุ เพื่อช่วยเหลือผู้ติดเชื้อเอดส์ แต่สินค้าของเขาไม่ผ่านการอนุญาตจากคณะกรรมการอาหารและยา (อย.) เนื่องจากกระทรวงวัฒนธรรมได้ท้วงติงว่าชื่อสินค้าเป็นการใช้คำแบบสองแง่สองง่าม ยั่วยุให้ผู้บริโภคใช้สินค้าเกินความจำเป็น ส่งผลให้เด็กและเยาวชนที่มีวุฒิภาวะที่ไม่เพียงพอหมกมุ่นอยู่กับการมีเพศสัมพันธ์ก่อนวัยอันควร ทางกระทรวงวัฒนธรรมจึงทำหนังสือให้ อย. ไม่อนุญาตให้ใช้เป็นชื่อสินค้า
เขาติดคุกฐานความผิดต่อองค์พระมหากษัตริย์ไทย โดยศาลอาญาลงโทษจำคุก 7 ปี 6 เดือน นายทอม ดันดี ไม่ขออุทธรณ์ คดีจึงจบที่ศาลชั้นต้นในวันที่ 30 พฤษภาคม พ.ศ. 2559 และนอกจากนี้เขายังโดนดำเนินคดีฐานขัดคำสั่งที่ 53/2557 ของคณะรักษาความสงบแห่งชาติอีกด้วย
ปัจจุบัน ทอม ดันดี ได้ออกจากเรือนจำมาใช้ชีวิตในโลกภายนอกอย่างปกติแล้ว หลังได้รับการพักโทษเนื่องจากเป็นนักโทษชั้นเยี่ยม โดยศาลได้พิพากษาจำคุกรวม 10 ปี 10 เดือน แต่ได้รับพระราชทานอภัยโทษกึ่งหนึ่งลดเหลือ 5 ปี 5 เดือน
ศิลปินรับเชิญ

เป็นนักร้องรับเชิญในเพลง ขุนเขา สายธาร ในอัลบั้ม ซานตานอย ของ น้อย ซานตานอย (พ.ศ. 2534)
เป็นนักร้องประสานเสียงในอัลบั้ม รักและหวัง ของ หงา คาราวาน & สุนทรี เวชานนท์ (พ.ศ. 2535)
เป็นนักร้องประสานเสียงในอัลบั้ม อี๊ด เป็น อี๊ด คิดเอาเอง ของ ยิ่งยง โอภากุล (พ.ศ. 2535)
ผลงานเพลงที่กล่าวถึงศิลปินท่านอื่นๆ

เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ น้าทอม เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
หนังสือ

รวมเพลงเพื่อชีวิต ปกแดง
ผลงานการแสดงภาพยนตร์

มังกรเจ้าพระยา (2537) รับบท ไมค์
สุดขีดมังกรเจ้าพระยา 2 (2539) รับบท ไมค์
หักศอกมัจจุราช (2546) รับบท ผู้ติดตามหรือบอดี้การ์ด
คนส่งกรรม ตอน สายพิณ (2547) รับบท โชค
จอมขมังเวทย์ (2548) รับบท พ.ท. ธีระศักดิ์
เณรแอ จอมขมังเวทย์ (2548) รับบท เณรแอ
หนูกันภัย ศึกมหายันต์ ยิงกันสนั่นจอ (2553) รับบท หัวหน้าแท็กซี่ 2
ผลงานการแสดงละครโทรทัศน์

ถนนสายสุดท้าย (2537) รับบท บุญหลาย
คุณนายโอซาก้า (2537)
ฉก.เสือดำ ถล่มหินแตก (2539)
ชุมทางเขาชุมทอง (2540)
อัศจรรย์ใจไทยแลนด์ (2541) รับบท โทนี่
เพชรตาแมว (2542)
ดาวหลงฟ้า ภูผาสีเงิน (2544) โจรป่าหมวกเขียว (รับเชิญ)
จอมคนปล้นผ่าโลก (2545) รับบท ร.ต.อ.เกิน
กษัตริยา (2546)
มหาราชกู้แผ่นดิน (2546)
สะดุดรัก (2549) รับบท สุพจน์
บุษบาเร่รัก (2550) รับบท โจ้
ศิราพัชร ดวงใจนักรบ (2553) (รับเชิญ)
รหัสปริศนา (2559) รับบท หมวดเขี้ยว
จักรพรรดินินโก

อายาฮิโตะ (ญี่ปุ่น: 恵仁; โรมาจิ: Ayahito; 16 มีนาคม ค.ศ. 1800 – 21 กุมภาพันธ์ ค.ศ. 1846}} ได้รับการเลื่อนพระเกียรติหลังสวรรคตเป็น จักรพรรดินินโก (ญี่ปุ่น: 仁孝天皇; โรมาจิ: Ninkō-tennō; ทับศัพท์: นินโก เท็นโน) เป็นจักรพรรดิญี่ปุ่นองค์ที่ 120 ตามประเพณีการสืบราชสันตติวงศ์ รัชสมัยของพระองค์เริ่มตั้งแต่ปี ค.ศ. 1817 จนกระทั่งเสด็จสวรรคตใน ค.ศ. 1846 ทรงเห็นว่าอำนาจของโชกุนเสื่อมโทรมลงอีก ภัยพิบัติ ซึ่งรวมถึงความอดอยาก การทุจริต และการแทรกแซงของประเทศตะวันตกที่เพิ่มขึ้น ช่วยบั่นทอนความไว้วางใจของสาธารณชนในรัฐบาลโชกุนโทกูงาวะ จักรพรรดินินโกพยายามที่จะรื้อฟื้นพิธีกรรมในราชสำนักและปฏิบัติตามพระประสงค์ของพระราชบิดาของพระองค์คือจักรพรรดิโคกากุ อย่างไรก็ตามไม่ทราบว่าจักรพรรดิมีบทบาทอย่างไรในความโกลาหลที่เกิดขึ้นในรัชสมัยของพระองค์
พระราชวงศ์ของพระองค์รวมถึงพระราชโอรส-ธิดา 15 องค์จากพระสนมองค์ต่าง ๆ แต่มีเพียงสามองค์เท่านั้นที่มีพระชนม์อยู่จนโต  พระราชโอรสองค์ที่สี่ของพระองค์คือ เจ้าชายโอซาฮิโตะได้กลายเป็นจักรพรรดิองค์ต่อไปจากการสวรรคตของจักรพรรดินินโก ในปี ค.ศ. 1846 ในขณะที่อำนาจทางการเมืองในขณะนั้นยังคงอยกับโชกุน จุดเริ่มต้นของยุคบากูมัตสึ (การสิ้นสุดยุครัฐบาลทหาร) ก็ใกล้เข้ามาแล้ว
เหตุการณ์ในพระชนมชีพ > พระชนมชีพช่วงต้น

ก่อนจะขึ้นสืบราชบัลลังก์ดอกเบญจมาศ พระองค์มีพระนามเดิม (อิมินะ) ว่า อายาฮิโตะ (ญี่ปุ่น: 恵仁; โรมาจิ: Ayahito) พระองค์เสด็จพระราชสมภพในวันที่ 16 มีนาคม ค.ศ. 1800 และเป็นพระราชโอรสองค์ที่ 4 ในจักรพรรดิโคกากุ พระองค์เป็นพระราชโอรสองค์เดียวจากทั้งหมด 16 พระองค์ที่มีพระชนม์ชีพถึงวัยผู้ใหญ่ อายาฮิโตะได้รับการแต่งตั้งเป็นมกุฎราชกุมารใน ค.ศ. 1809 โดยได้รับการเลี้ยงดูจากอัครมเหสีของพระราชบิดานามว่า เจ้าหญิงโยชิโกะ (ญี่ปุ่น: 欣子内親王) มีอีกพระนามว่า ชิง-เซวะ-อิง (ญี่ปุ่น: 新清和院; โรมาจิ: Shin-Seiwa-in) ส่วนพระราชมารดาผู้ให้กำเนิดเป็นหนึ่งในพระสนมของพระราชบิดานามว่า คาจูจิ ทาดาโกะ (ญี่ปุ่น: 勧修寺婧子; โรมาจิ: Kajyūji Tadako)
เหตุการณ์ในพระชนมชีพ > รัชสมัย

7 พฤษภาคม ค.ศ. 1817 (วันที่ 22 เดือน 3 ปี บุงกะ ที่ 14) : ปีที่ 38 ในรัชสมัยจักรพรรดิโคกะกุพระองค์สละราชบัลลังก์ให้กับเจ้าชายอะยะฮิโตะพระราชโอรสที่รัชทายาทพระชนมายุ 17 พรรษาขึ้นสืบราชสมบัติต่อมาเป็นจักรพรรดินินโก หลังจากนั้นไม่นานได้ประกอบพระราชพิธีราชาภิเษกอย่างเป็นทางการ
31 ตุลาคม ค.ศ. 1817 (วันที่ 21 เดือน 9 ปี บุงกะ ที่ 14) : จักรพรรดินินโกได้ประกอบพระราชพิธีราชาภิเษกที่ พระราชวังหลวงเคียวโตะ
ตลอด 28 ปีในรัชสมัยทางราชสำนักได้เกิดความขัดแย้งกับทาง รัฐบาลโชกุนโทะกุงะวะ โดยมีพระราชประสงค์ที่จะโค่นล้มรัฐบาลโชกุนโทะกุงะวะแต่พระองค์สวรรคตเสียก่อนพระราชประสงค์ของพระองค์จึงได้มาสำเร็จในช่วงต้นรัชสมัยจักรพรรดิเมจิ พระราชนัดดาของพระองค์
21 กุมภาพันธ์ ค.ศ. 1846 (วันที่ 26 เดือน 1 ปี โคกะ ที่ 3) :จักรพรรดินินโกพระประชวรหนักสวรรคต ณ พระราชวังหลวงเคียวโตะ ขณะพระชนมายุเพียง 45 พรรษา
ข้อมูล

Meyer, Eva-Maria. (1999). Japans Kaiserhof in der Edo-Zeit: unter besonderer Berücksichtigung der Jahre 1846 bis 1867.  Münster: LIT Verlag. 	ISBN 978-3-8258-3939-0; OCLC 42041594
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ISBN 978-0-231-04940-5; OCLC 59145842
แหล่งข้อมูลอื่น

Kazu-No-Miya Chikako
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ  ญี่ปุ่น
นาฏยศาลา หุ่นละครเล็ก

โจหลุยส์ หรือ นาฏยศาลา หุ่นละครเล็ก เป็นคณะการแสดงละครเล็ก หรือ หุ่นกระบอกของครูสาคร ยังเขียวสด หรือ "โจหลุยส์" และครอบครัว ได้จัดให้มีการแสดงต่อสาธารณะครั้งแรกเมื่อปี พ.ศ. 2528 เพื่อเป็นการอนุรักษ์ศิลปะการแสดงและการทำหุ่นของไทย สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระราชทานชื่อโรงละครโจหลุยส์ว่า “นาฏยศาลา หุ่นละครเล็ก” และได้ทรงเป็นองค์อุปถัมภ์ "มูลนิธินาฏยศาลา หุ่นละครเล็ก"
รางวัล

พ.ศ. 2549 - รางวัลการแสดงทางวัฒนธรรมยอดเยี่ยม (The Best Traditional Performance)
8 มิถุนายน พ.ศ. 2551 - รางวัลการแสดงยอดเยี่ยม (The Best Performance Award) สาขาการแสดงทางวัฒนธรรม (ครั้งที่ 2) การแสดงชุด กําเนิดพระคเณศ งานประกวดหุ่นโลก (World Festival of Art 2008) กรุงปราก ประเทศเช็กเกีย
แหล่งข้อมูลอื่น

เว็บไซต์โจหลุยส์เธียเตอร์ เก็บถาวร 2007-09-17 ที่ เวย์แบ็กแมชชีน
หุ่นละครเล็กคณะโจหลุยส์
ไลฟ์ทีวี

| --- | --- |
ประเภท: บริษัทจำกัด
อุตสาหกรรม: ให้เช่าสัญญาณดาวเทียมจากดาวเทียมไทยคม
ก่อตั้ง: 17 พฤษภาคม พ.ศ. 2548
สำนักงานใหญ่: 390 อาคารไออีซีคอมเพล็กซ์ ซอยรามคำแหง 30 ถนนรามคำแหง แขวงหัวหมาก เขตบางกะปิ กรุงเทพมหานคร 10240
บุคลากรหลัก: นายเกียรติศักดิ์ วังประเสริฐกุล ประธานกรรมการบริหาร
เว็บไซต์: http://www.livetv.co.th
ไลฟ์ทีวี (อังกฤษ: LIVE TV) เป็นผู้ให้บริการให้เช่าสัญญาณดาวเทียม โดยได้เช่าย่านความถี่จากดาวเทียมไทยคม 5 ความถี่ 3480 H 30000 ให้ผู้ประกอบการโทรทัศน์ดาวเทียม ในอดีตไลฟ์ทีวีเป็นผู้ผลิตช่องรายการทีวีผ่านดาวเทียมโดยดำเนินการในรูปแบบฟรีทีวีและขายลิขสิทธิ์ให้ผู้ประกอบการโทรทัศน์ระบบบอกรับสมาชิกหรือเคเบิลท้องถิ่น ดำเนินงานโดย บริษัท ไลฟ์ทีวี จำกัด ในเครือของ บริษัท ไลฟ์ อินคอร์ปอเรชั่น จำกัด (มหาชน) เป็นเจ้าของกิจการ ปัจจุบัน ไลฟ์ทีวี ได้ยุติการดำเนินกิจการแล้วเนื่องจากประสบปัญหาขาดทุนอย่างต่อเนื่อง
ไลฟ์ ทีวี พลัส

ไลฟ์ ทีวี ร่วมกับจานดาวเทียมพีเอสไอเปิดตัวบริการ "ไลฟ์ ทีวี พลัส (อังกฤษ: LIVE TV PLUS)"  เป็นการขยายฐานผู้ชมโดยการเพิ่มช่องทางการรับชมช่องรายการที่เข้ารหัส ซึ่งจากเดิมเป็นการขายลิขสิทธื์ให้ผู้ประกอบการเคเบิลทีวีท้องถิ่นเท่านั้น โดยได้เพิ่มบริการสำหรับผู้ที่ติดจานดาวเทียมพีเอสไอที่สนใจรับชมช่องรายการเพิ่ม ทั้งนี้ผู้ชมจะต้องมีกล่องรับสัญญาณดาวเทียมรุ่น โอทู (อังกฤษ: O2) และรุ่น โบนัส (อังกฤษ: BONUS) ที่มีอุปกรณ์ถอดรหัสแซทเมลล์ (อังกฤษ: Dongle Satmail) เท่านั้นจึงจะสามารถรับชมได้ ปัจจุบันยุติการดำเนินการแล้วตั้งแต่วันที่ 31 ธันวาคม 2554 เนื่องจากประสบปัญหาภาวะขาดทุน
ช่องรายการในอดีตของไลฟ์ทีวี

ป๊อป (อังกฤษ: Pop)  ช่องรายการสาระบันเทิง ไลฟ์สไตล์ วัฒนธรรม ของวัยรุ่น ที่ไม่ได้จำกัดอยู่เพียงแค่เสียงเพลงเท่านั้น แต่เติมเต็มทุกแง่มุม ทุกความต้องการ ทุกไลฟ์สไตล์ ทุกเทรนด์ ทั้งแฟชั่น เทคโนโลยี และกิจกรรมสำหรับวัยมันส์จากทั่วทุกมุมโลก
ไทยไชโย (อังกฤษ: Thai Chai Yo) ช่องรายการเพลงและสาระบันเทิงของท้องถิ่นไทย พรั่งพร้อมไปด้วยศิลปินลูกทุ่ง ตลอดจนความเคลื่อนไหวในวงการลูกทุ่งไทย
มิติ 4 (อังกฤษ: MITI 4)  ช่องที่รวมเรื่องราวหลากหลายทั้งบันเทิง ตื่นเต้น และมหัศจรรย์ ความรู้ต่างๆ ที่พิสูจน์ได้ และพิสูจน์ไม่ได้รอบตัวคุณ
ฟุตบอล พลัส (อังกฤษ: Football Plus) ช่องรายการกีฬาที่ถูกต้องตามลิขสิทธิ์ พร้อมข่าวสารเกี่ยวกับกีฬาฟุตบอล และการถ่ายทอดสดการแข่งขันลีกชั้นนำ  หลากหลายรายการสำหรับคนรักกีฬาฟุตบอล (ปัจจุบันได้โอนสัปทานให้กับ GMM Grammy แล้ว)
สปอร์ต พลัส (อังกฤษ: Sports Plus) ช่องรายการกีฬาชั้นนำหลากหลาย รายงานข่าวกีฬาต้นชั่วโมง อัปเดตวงการกีฬาทั่วทุกมุมโลก (ปัจจุบันได้โอนสัปทานให้กับ GMM Grammy แล้ว)
เอเชี่ยน ฟู๊ตส์ แชนแนล (อังกฤษ: Asian Food Channel AFC) ช่องรายการอาหารของเอเชีย ที่รวบรวมทุกเรื่องราวเกี่ยวกับอาหาร ไลฟ์สไตล์ สาระความรู้ด้วยรูปแบบที่สนุกสนาน แตกต่างไม่ซ้ำใคร (ปัจจุบันได้โอนสัมปทานของ CTH เคเบิลไทยโฮลดิ้ง แล้ว)
เอ็มยู ทีวี (อังกฤษ: MUTV ช่องรายการฟุตบอลของสโมสรแมนเชสเตอร์ยูไนเต็ด  ช่องเดียวที่รวมทุกแม็ทซ์การแข่งขัน ซึ่งไลฟ์ทีวีเป็นผู้ถือสิทธิ์แต่เพียงผู้เดียวในประเทศไทย (ปัจจุบันโอนสัปทานให้กับ True Visions แล้ว)
วัน วาไรตี้ (อังกฤษ: 1 Variety) รายการสาระบันเทิงในหลากหลายรูปแบบเพื่อคนทั้งครอบครัว เดิมชื่อช่อง วาไรตี้ วัน (อังกฤษ: Variety One)
มูฟวี พลัส (อังกฤษ: Movie Plus) รายการภาพยนตร์ลิขสิทธิ์ถูกต้อง ชั้นนำจากทั่วทุกมุมโลก
อีดีเอ็น (อังกฤษ: EDN Edutainment Network) รายการแนวสารคดีและเรื่องราวหลากหลายบนโลก
มิราเคิล  (อังกฤษ: Miracle) รายการและละครแนวลึกลับ ความเชื่อทางไสยศาสตร์ รวมไปถึงเรื่องแปลกจากทุกมุมโลก จากกันตนา (ปัจจุบันย้ายคลื่นความถี่ไปอยู่ในเครือ MCOT Network และช่องเดิมที่ความถี่ของ LIVE TV เปลี่ยนเป็นช่อง มิติ 4)
ทู แทงโก้ (อังกฤษ: 2 Tango) รายการเรียลลิตี้เกี่ยวกับการเต้นรำ โดยเป็นการร่วมมือระหว่างไลฟ์ ทีวี กับ กันตนา ปัจจุบันเปลี่ยนเป็นช่อง ดู๊ด ทีวี
คลิก เอเชีย (อังกฤษ: Click Asia) รายการบันเทิงและซีรีส์จากทั่วเอเชีย
เฟม (อังกฤษ: Fame) รายการเซเลบริตี้ วาไรตี้บันเทิง ทั้งไทยและเกี่ยวกับเรื่องราวของดาราฝั่งฮอลลีวูด
เบบี้ ทีวี (อังกฤษ: Baby TV) รายการสาระบันเทิงเกี่ยวกับการเลี้ยงดูเด็กตั้งแต่แรกครรภ์จนถึงวัยโต
เอิร์ธ (อังกฤษ: EARTH) รายการแนวสารคดีและเรื่องราวหลากหลายบนโลก
ดู๊ด ทีวี (อังกฤษ: DUDE TV) ช่องรายการทางเลือกสำหรับผู้ชาย ทุกเรื่องราวที่อยู่ในความสนใจของหนุ่ม ๆ ทั้งกีฬา ท่องเที่ยว ไลฟ์สไตล์ เพลง ภาพยนตร์ สังคม ปาร์ตี้ เทรนด์ต่าง ๆ (ปัจจุบันได้เช่าสัมปทานกับ สำนักประชาสัมพันธ์เขต 3 เชียงใหม่ หรือ PRD. 3 แล้ว)
แหล่งข้อมูลอื่น

เว็บไซต์ บมจ.ไลฟ์ อินคอร์ปอเรชั่น เก็บถาวร 2007-09-04 ที่ เวย์แบ็กแมชชีน
เว็บไซต์ ไลฟ์ ทีวี เก็บถาวร 2009-09-18 ที่ เวย์แบ็กแมชชีน
| ด ค กช่องที่ออกอากาศทางไลฟ์ทีวี |
| --- | --- |
ป๊อป - ไทยไชโย - มิติ 4  - ดู๊ด ทีวี - ฟุตบอล พลัส - เอเชียน ฟูดส์ แชนแนล  -  สปอร์ต พลัส  - เอ็มยู ทีวี
ทรงวิทย์ จิรโศภิน

| หมอซ้ง |
| --- | --- |
เกิด: ศิรทรงวิทย์ จิรธนาโศภิน ทรงวิทย์ จิรโศภิน
อาชีพ: นักแสดง พิธีกร
ปีที่แสดง: พ.ศ. 2521 - 2542
ThaiFilmDb
ศิรทรงวิทย์ จิรธนาโศภิน หรือชื่อเดิม ทรงวิทย์ จิรโศภิน เป็นอดีตนักแสดงและอดีตพิธีกรรายการโทรทัศน์
ประวัติ

ทรงวิทย์เข้าสู่วงการแสดงจากภาพยนตร์รัก-ตลกเรื่อง รักทะเล้น ในปี พ.ศ. 2521 ตามด้วย ปริญญาครึ่งใบ และ หมอซ้ง ทั้งสามเรื่องล้วนแสดงนำคู่กับอำภา ภูษิต กำกับโดย ศุภักษร โดยเฉพาะเรื่องหลังสุดที่รับบทเป็นนายแพทย์ชื่อว่า "ซ้ง" ประสบความสำเร็จจนทำให้ตัวเองเป็นที่รู้จักในชื่อ "หมอซ้ง" จากนั้นได้ทำงานกับเจเอสแอล  และได้รับการชักชวนจากบุษบา ดาวเรือง เริ่มงานเป็นพิธีกรรายการ "ตามไปดู" ของแกรมมี่ เอนเตอร์เทนเม้นท์ เป็นรายการแนะนำสถานที่แปลก ๆ ทั่วไทย ออกอากาศช่วงเวลาบ่ายวันเสาร์-อาทิตย์ รายการประสบความสำเร็จมีเรตติ้งสูงสุดในเวลานั้น[ต้องการอ้างอิง]
เขาเคยเป็นผู้บริหารบริษัท แกรมมี่ โซเชี่ยลวิชั่น ในเครือจีเอ็มเอ็ม แกรมมี่ ก่อนจะลาออกเมื่อ พ.ศ. 2541 โดยย้ายไปทำงานที่ 
บริษัท บีอีซี-เทโร เอ็นเตอร์เทนเม้นท์ จำกัด (มหาชน) ทำหน้าที่เป็นผู้บริหาร นอกจากนี้ทรงวิทย์ยังเคยเป็นผู้บริหารบริษัท มีเดีย ออฟ มีเดียส์ ผู้ผลิตรายการโทรทัศน์ ปัจจุบันเป็น กรรมการบริษัท เวิร์คอิท จำกัด และกรรมการผู้จัดการ บริษัท เอ็ดดูเทนเม้นท์ จำกัด
ในปี พ.ศ. 2540 ทรงวิทย์มีผลงานการแสดงโดยรับเชิญในเรื่อง จักรยานสีแดง นำแสดงโดยปฏิภาณ ปฐวีกานต์ และทาทา ยัง กำกับโดยยุทธนา มุกดาสนิท
ในปี พ.ศ. 2562 ทรงวิทย์มีผลงานการเป็นพิธีกรนำเสนอร้านค้าที่น่าสนใจตามแนวเส้นทางรถไฟฟ้าบีทีเอส
ในรายการสวัสดีบีทีเอส
ผลงานภาพยนตร์

รักทะเล้น (2521)
ปริญญาครึ่งใบ (2522)
หมอซ้ง (2522) รับบท ซ้ง
หลวงตา ภาค 2 (2525) รับบท นิ่ม
บ้านสีดอกรัก (2527) รับบท วิทย์ (รับเชิญ)
เพชรตัดเพชร (2527)
พ่อมหาจำเริญ (2531)
จักรยานสีแดง (2540) รับบท อ.สุธรรม (รับเชิญ)
ซิตคอม

ตะกายดาว ตอน ดาวซะเอง (2533)
ละคร

หนึ่งในร้อย (2525)
สวนทางเถื่อน (2526)
ละคร > รายการโทรทัศน์

แชมป์ชิงแชมป์
ตามไปดู
ตะลอนเกม
แหล่งข้อมูลอื่น

ชีวประวัติ ทรงวิทย์ จิรโศภิน ที่ ฐานข้อมูลภาพยนตร์ไทย
ตามไปดูชีวิต ทรงวิทย์ จิรโศภิน[ลิงก์เสีย] นิตยสารขวัญเรือน ฉบับที่ 769 พ.ศ. 2546
เขื่อนป่าสักชลสิทธิ์

Dam in ตำบลหนองบัว อำเภอพัฒนานิคม จังหวัดลพบุรี และ, ตำบลคำพราน อำเภอวังม่วง จังหวัดสระบุรี
| เขื่อนป่าสักชลสิทธิ์ |
| --- | --- |


ชื่อทางการ: เขื่อนป่าสักชลสิทธิ์
ที่ตั้ง: ตำบลหนองบัว อำเภอพัฒนานิคม จังหวัดลพบุรี และ ตำบลคำพราน อำเภอวังม่วง จังหวัดสระบุรี
เริ่มก่อสร้าง: 2 ธันวาคม พ.ศ. 2537
เปิดดำเนินการ: 25 พฤศจิกายน พ.ศ. 2542
งบก่อสร้าง: 23,336 ล้านบาท
ผู้ดำเนินการ: กรมชลประทาน
เขื่อนและทางน้ำล้น
ปิดกั้น: แม่น้ำป่าสัก
ความสูง: 301.50 เมตร
ความยาว: 4,860 เมตร
ความกว้าง (ฐาน): 187.40 เมตร
อ่างเก็บน้ำ
อ่างเก็บน้ำ: โบ๊บ
ปริมาตรกักเก็บน้ำ: 756 ล้านลูกบาศก์เมตร
สะพาน
ช่องถนน: 2 ช่อง
เขื่อนป่าสักชลสิทธิ์ เป็นเขื่อนกักเก็บน้ำที่ใหญ่ ในประเทศไทย ตามแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเพื่อป้องกันปัญหาน้ำท่วมในลุ่มแม่น้ำป่าสัก และลุ่มแม่น้ำเจ้าพระยา เริ่มดำเนินการก่อสร้างในวันที่ 2 ธันวาคม พ.ศ. 2537 โดยกรมชลประทาน กระทรวงเกษตรและสหกรณ์ เป็นผู้รับผิดชอบ
ประวัติ

สืบเนื่องจากปัญหาการเกิดน้ำท่วมในบริเวณลุ่มแม่น้ำป่าสักในฤดูน้ำหลากและขาดแคลนน้ำในช่วงฤดูร้อน อันเกิดขึ้นเป็นประจำทุกปี พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงพระราชทานพระราชดำริให้กรมชลประทานศึกษาความเหมาะสมถึงการสร้างเขื่อนเพื่อแก้ปัญหาดังกล่าว เมื่อวันที่ 19 กุมภาพันธ์ พ.ศ. 2532 ซึ่งสามารถแก้ปัญหาได้ทั้งบริเวณลุ่มแม่น้ำเจ้าพระยาตอนล่าง และบริเวณกรุงเทพมหานครและปริมณฑลอีกด้วย จนกระทั่งวันที่ 3 พฤษภาคม พ.ศ. 2537 คณะรัฐมนตรีได้อนุมัติให้เปิดโครงการก่อสร้างเขื่อนกักเก็บน้ำแม่น้ำป่าสัก ภายหลังการศึกษาความเหมาะสม และผลกระทบจากสิ่งแวดล้อมแล้ว
เขื่อนป่าสักชลสิทธิ์ใช้เวลาดำเนินการก่อสร้างกว่า 5 ปี ตั้งแต่วันที่ 2 ธันวาคม พ.ศ. 2537 ถึงวันที่ 30 กันยายน พ.ศ. 2542 และทำพิธีปฐมฤกษ์กักเก็บน้ำเขื่อนในวันที่ 15 มิถุนายน พ.ศ. 2541 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จมาเป็นองค์ประธาน และในวันที่ 7 ตุลาคม พ.ศ. 2541 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานนามเขื่อนแห่งนี้ว่า "เขื่อนป่าสักชลสิทธิ์" อันหมายถึง "เขื่อนแม่น้ำป่าสักที่เก็บกักน้ำได้อย่างมีประสิทธิภาพ "
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงทำพิธีเปิดเขื่อนป่าสักชลสิทธิ์ในวันที่ 25 พฤศจิกายน พ.ศ. 2542
สถานที่ท่องเที่ยว

นอกจากเขื่อนป่าสักชลสิทธิ์ จะทำการกักเก็บน้ำแล้ว ยังเป็นสถานที่ท่องเที่ยวสำคัญของจังหวัดลพบุรี ซึ่งทางด้านสถานที่ท่องเที่ยวในบริเวณเขื่อนป่าสักชลสิทธิ์ มีหลากหลายสถานที่ ดังนี้
ฝั่งจังหวัดลพบุรี
อาคารอเนกประสงค์ริมอ่างเก็บน้ำ มีสถานที่ปล่อยปลา และ จุดนั่งชมวิวริมอ่างเก็บน้ำเขื่อนป่าสักชลสิทธิ์
หอคอยเฉลิมพระเกียรติ  พิพิธภัณฑ์ฯ เขื่อนป่าสักชลสิทธิ์
สันเขื่อนป่าสักชลสิทธิ์ ซึ่งมีบริการรถลากจูง ชมสันเขื่อนฯ ไป - กลับความยาว 9,720 เมตร
ฝั่งจังหวัดสระบุรี
พระพุทธรัตนมณีมหาบพิตรชลสิทธิ์มงคลชัย (หลวงปู่ใหญ่ป่าสัก) อยู่บริเวณท้ายเขื่อนป่าสักชลสิทธิ์
สถานที่ท่องเที่ยว > ที่หยุดรถไฟเขื่อนป่าสักชลสิทธิ์

ที่หยุดรถไฟเขื่อนป่าสักชลสิทธิ์ (อังกฤษ: Pa Sak Jolasid Dam) เป็นที่หยุดรถไฟของการรถไฟแห่งประเทศไทย ตั้งอยู่บริเวณทางเข้าเขื่อนป่าสักชลสิทธิ์ จังหวัดลพบุรี อยู่ในเขตทางรถไฟสายตะวันออกเฉียงเหนือ ซึ่งสร้างขึ้นเพื่อส่งเสริมการท่องเที่ยว โดยที่หยุดรถนี้จะมีรถไฟสายพิเศษเพื่อการท่องเที่ยว คือ สายกรุงเทพ-เขื่อนป่าสักชลสิทธิ์ เปิดให้บริการในช่วงเทศกาลการท่องเที่ยว ระหว่างเดือนพฤศจิกายนถึงเดือนมกราคมของทุกปี
สถานที่ท่องเที่ยว > ที่หยุดรถไฟเขื่อนป่าสักชลสิทธิ์ > ประวัติ

สืบเนื่องจากการก่อสร้างเขื่อนป่าสักชลสิทธิ์ ในเส้นทางรถไฟช่วงสถานีรถไฟแก่งเสือเต้นถึงสถานีรถไฟสุรนารายณ์ (เดิม) ซึ่งเส้นทางรถไฟตั้งอยู่ต่ำกว่าระดับการกักเก็บน้ำของเขื่อน ทำให้การรถไฟแห่งประเทศไทย ต้องย้ายเส้นทางรถไฟที่จะถูกน้ำท่วมให้ทันกับการสร้างเขื่อน พร้อมทั้งสร้างที่หยุดรถไฟบริเวณดังกล่าวเพื่อส่งเสริมการท่องเที่ยว ทั้งนั้นได้เริ่มก่อสร้างเมื่อวันที่ 25 เมษายน พ.ศ. 2540 ใช้เวลา 14 เดือน แล้วเสร็จเมื่อวันที่ 15 มิถุนายน พ.ศ. 2541 ทางรถไฟที่ย้ายมาสร้างใหม่จะอยู่ติดกับอ่างเก็บน้ำเป็นระยะทางรวม 24 กิโลเมตร เมื่อสร้างเสร็จแล้วได้เริ่มมีการเดินรถผ่านเส้นทางดังกล่าว ซึ่งจะเห็นขบวนรถวิ่งบนสันเขื่อนลัดเลาะไปข้างๆ อ่างเก็บน้ำ มองดูเหมือนขบวนรถวิ่งไปบนผิวน้ำ จนชาวบ้านเรียกกันว่า รถไฟลอยน้ำ ตลอด 2 ข้างทางจะได้ชมทัศนียภาพข้างทางรถไฟอันงดงาม
เส้นทางรถไฟก่อนถึงเขื่อนป่าสักชลสิทธิ์ ก่อนถึงสถานีรถไฟหินซ้อน จะผ่านไร่ดอกทานตะวันบานสะพรั่งตลอดเส้นทางรถไฟสวยงามมาก ว่ากันว่าเป็นไร่ดอกทานตะวันที่ใหญ่ที่สุดในประเทศไทย  การรถไฟแห่งประเทศไทย ได้จัดขบวนรถพิเศษนำเที่ยวชมความงามของเขื่อนป่าสักชลสิทธิ์ ในช่วงฤดูหนาวทุกปี ขบวนรถออกจากกรุงเทพ 06.40 น. ถึงกรุงเทพ 17.45 น.
สถานที่ท่องเที่ยว > ที่หยุดรถไฟเขื่อนป่าสักชลสิทธิ์ > ตารางเวลาการเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | เขื่อนป่าสัก | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ท433 | ชุมทางแก่งคอย | 05.28 | 06:09 | ชุมทางบัวใหญ่ | 10.10 |  |
|  | น921 | กรุงเทพ (หัวลําโพง) | 06.40 | 10:40 | เขื่อนป่าสักชลสิทธิ์ | 10.40 | เฉพาะวันหยุดราชการ |
|  | ด75 | กรุงเทพอภิวัฒน์ | 08.45 | 11:07 | หนองคาย | 17.30 |  |
|  | ท439 | ชุมทางแก่งคอย | 11.45 | 12:27 | ชุมทางบัวใหญ่ | 16.45 |  |
|  | ท437 | ชุมทางแก่งคอย | 16.55 | 17:41 | ลำนารายณ์ | 18.30 | งดเดินรถ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
สถานที่ท่องเที่ยว > ที่หยุดรถไฟเขื่อนป่าสักชลสิทธิ์ > ตารางเวลาการเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | เขื่อนป่าสัก | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ท438 | ลำนารายณ์ | 06.07 | 06:51 | ชุมทางแก่งคอย | 07.35 | งดเดินรถ |
|  | ท440 | ชุมทางบัวใหญ่ | 05.50 | 10:08 | ชุมทางแก่งคอย | 10.40 |  |
|  | ด76 | หนองคาย | 07.45 | 14:04 | กรุงเทพอภิวัฒน์ | 16.35 |  |
|  | น926 | เขื่อนป่าสักชลสิทธิ์ | 14.20 | 14:20 | กรุงเทพ (หัวลําโพง) | 17.45 | เฉพาะวันหยุดราชการ |
|  | ท434 | ชุมทางบัวใหญ่ | 12.20 | 16:57 | ชุมทางแก่งคอย | 17.10 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ชาดา ไทยเศรษฐ์

| ชาดา ไทยเศรษฐ์ม> ป.ช. ม.ว.ม. |
| --- | --- |
ชาดา ใน พ.ศ. 2566

รัฐมนตรีช่วยว่าการกระทรวงมหาดไทย
ดำรงตำแหน่ง 1 กันยายน พ.ศ. 2566 – 3 กันยายน พ.ศ. 2567ดำรงตำแหน่งร่วมกับ  ทรงศักดิ์ ทองศรี เกรียง กัลป์ตินันท์
นายกรัฐมนตรี: เศรษฐา ทวีสิน
รัฐมนตรีว่าการ: อนุทิน ชาญวีรกูล
ก่อนหน้า: นริศ ขำนุรักษ์
ถัดไป: ซาบีดา ไทยเศรษฐ์
สมาชิกสภาผู้แทนราษฎรจังหวัดอุทัยธานี
อยู่ในวาระ
เริ่มดำรงตำแหน่ง  23 ธันวาคม พ.ศ. 2550
ก่อนหน้า: ธีรพันธ์ ธีรยุทธวัฒนะ
เขตเลือกตั้ง: เขต 1 (2550 – 2554) เขต 2 (2554 – ปัจจุบัน)
รองหัวหน้าพรรคภูมิใจไทย
ดำรงตำแหน่ง 2 ตุลาคม พ.ศ. 2561 – 24 มีนาคม พ.ศ. 2567
 
ข้อมูลส่วนบุคคล
เกิด: 7 มิถุนายน พ.ศ. 2504 (63 ปี) อำเภอหนองขาหย่าง จังหวัดอุทัยธานี ประเทศไทย
ศาสนา: อิสลาม
พรรคการเมือง: ภูมิใจไทย (2561–ปัจจุบัน)
การเข้าร่วม พรรคการเมืองอื่น: ชาติไทย (2531–2551) ชาติไทยพัฒนา (2552–2561)
คู่สมรส: เตือนจิตรา แสงไกร (หย่า) อัจฉรา ทองเทพ (หย่า)
บุตร: 7
บุพการี: เดชา ไทยเศรษฐ์ (บิดา) ปาลี้ ไทยเศรษฐ์ (มารดา)
ญาติ: มนัญญา ไทยเศรษฐ์ (น้องสาว)
ศิษย์เก่า: มหาวิทยาลัยรามคำแหง
อาชีพ: นักการเมือง
ทรัพย์สินสุทธิ: 141 ล้านบาท (พ.ศ. 2568)
ยศที่ได้รับการแต่งตั้ง
รับใช้:  ไทย
สังกัด:  กองอาสารักษาดินแดน
ประจำการ: พ.ศ. 2566 – พ.ศ. 2567
ยศ:  นายกองเอก
บังคับบัญชา: กองอาสารักษาดินแดน

ชาดา ไทยเศรษฐ์ ม.ป.ช., ม.ว.ม.  (เกิด 7 มิถุนายน พ.ศ. 2504) เป็นนักการเมืองชาวไทย รัฐมนตรีช่วยว่าการกระทรวงมหาดไทย ในรัฐบาลเศรษฐา ทวีสิน สมาชิกสภาผู้แทนราษฎรจังหวัดอุทัยธานี เขต 2 อดีตรองหัวหน้าพรรคภูมิใจไทย และอดีตนายกเทศมนตรีเมืองอุทัยธานี
ประวัติ

ชาดา เกิดเมื่อวันที่ 7 มิถุนายน พ.ศ. 2504 ในครอบครัวมุสลิมปาทาน เป็นบุตรของเดชา กับปาลี้ ไทยเศรษฐ์ พี่ชายชื่อ ชัยยศ ไทยเศรษฐ์ และน้องสาวชื่อ มนัญญา ไทยเศรษฐ์ อดีตรัฐมนตรีช่วยว่าการกระทรวงเกษตรและสหกรณ์ บิดาถูกลอบสังหารในปี พ.ศ. 2511 ตั้งแต่เขาอายุ 7 ขวบ อีกเจ็ดปีต่อมา พ.ศ. 2518 มารดาถูกลอบสังหาร และในอีก 8 เดือนถัดมา พี่ชายก็เสียชีวิตด้วยสาเหตุการลอบสังหารเช่นเดียวกัน
เขาสำเร็จการศึกษาชั้นมัธยมศึกษาจากศูนย์การศึกษานอกโรงเรียนอำเภอทัพทัน จังหวัดอุทัยธานี และสำเร็จการศึกษาระดับปริญญาตรี สาขารัฐศาสตร์ จากมหาวิทยาลัยรามคำแหง และระดับปริญญาโทสาขาเดียวกัน
ในช่วงวัยรุ่น ชาดาเคยประสบอุบัติเหตุ ทำให้กระดูกคอมีปัญหา ต้องพบแพทย์เพื่อฉีดยาระงับอาการป่วยซึ่งกำเริบเป็นระยะ
เขาเคยสมรสกับเตือนจิตรา แสงไกร และอัจฉรา ทองเทพ มีบุตรชายและบุตรสาวทั้งหมด 7 คน เป็นบุตรในสมรส 4 คน และเป็นบุตรนอกสมรสที่รับรองแล้วอีก 3 คน